Tellis zo Sikyónu

Tellis (Tellis) bol olympijský víťaz v behu na jedno stadion v roku 708 pred Kr.Eusebios, Kronika 2,193.

Tellis zo Sikyónu,  mesta pri severovýchodnom pobreží Peloponézu, zvíťazil na 18. olympijských hrách v behu na jedno stadion, v športovej disciplíne, v ktorej sa súťažilo od založenia hier v roku 776 pred Kr. Beh na dve stadiá (diaulos) zaviedli na olympijských hrách v roku 724 pred Kr. Prvým víťazom tejto disciplíny bol Hypénos z Pisy. Na 15. hrách v roku 720 pred Kr. zaviedli tzv. dlhý beh, po grécky dolichos, ktorý sa na začiatku bežal len na sedem stadií (napokon až na 24 stadií) a zvíťazil v ňom Akanthos zo Sparty. Vzdialenosť stadia (600 stôp) sa pohybovala zhruba od 175 do 200 metrov.

V roku 708 pred Kr., keď súťažil Tellis, zaviedli v Olympii, po výlučne bežeckých disciplínach, zápasenie (palé) a päťboj (pentathlon).

 Referencie a bibliografia 

 Pozri aj 
 Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Starovekí športovci zo Sikyónu